polyglot-tagger/wikipedia-language-snippets-filtered huggingface dataset:
Datt d'Reiderei bei dëser Schluecht anscheinend keng nennenswäert Roll gespillt huet, gëtt meeschtens doduerch erkläert, datt entweeder d'Kavallerie Problemer mam Terrain hat, wéi den Nepos et duerstellt, oder datt d'Päerd schonn op de Schëffer waren, wéi d'Perser ugegraff goufen, wat d'Suda erzielt.
Hei geet dovu riets, datt d'Päerd fort waren („chorìs hippeîs“, wat vill Historiker sou verstinn, datt dës nees op d'Schëffer bruecht goufen) wouropshin d'Ionier aus der persescher Flott op d'Beem geklomme sinn, an dem Miltiades en Zeeche ginn hunn datt d'Päerd an den Datis fort waren, an dunn huet d'Schluecht ugefaangen.
Déi persesch Bouschëtze waren dësem massive Stuermlaf vun der Phalanx net gewuess - datt déi griichesch Hoplite wierklech am Lafschrëtt ugegraff hunn, ass allerdéngs op Grond vun hirer Bewaffnung an der Noutwendegkeet d'Formatioun ze halen, onméiglecht.
Beim Typ 1 trieden zousätzlech 'breet' Linnekomponente vun e puer Linne vu bis iwwer 10.000 km/s Breet op. Spéider goufe vum Donald Osterbrock och Tëschentyppe wéi 1.5 an 1.9 definéiert, bei deene breet Komponenten nëmme bei e puer Linnen gesi goufen, déi si bei Typ 1 opweise géifen.
De 15. Oktober 1796 hu sech d'Territoire südlech vum Po, an enger cispadanescher Konfederatioun zesummefonnt, déi inoffiziell vum Napoléonënnerstëtzt gouf, well hien huet d'Situatioun an Italie misse stabiliséieren, fir nei Truppen op d'Been ze stellen, an Éisträich unzegräifen.
Dobäi gëtt ënnerscheet tëscht de Parten déi wéi eng normal Paart mat zwéi Flilleke funktionéiert, a Paarten déi aus engem Deel bestinn deen ofgesenkt oder an d'Luucht gezunn gëtt, an déi, bei deenen Paart wéi eng Rulldir op d'Säit gezunn gëtt.
D'Prinzip besteet doran, datt d'Schëffer an enger Zort "Bidden", Schleisekummer genannt, mat enger Paart vir an hannen, déi entweeder voll- oder eidellafe gelooss gëtt, den Héichtenënnerscheed tëscht dem Uewer- an dem Ënnerlaf kënnen iwwerwannen.
Eng Schëffsschleis ass eng Virriichtung an engem Floss oder Kanal, deen als Waasserstrooss benotzt gëtt, fir datt Schëffer kënnen, ënnerschiddlech Niveauen, sief et bei engem Barrage oder bei enger "Kräizung" vu Waasserstroossen, iwwerwannen.
La Luxembourgeoise S.A. ass eng lëtzebuergesch Société anonyme där hir Haaptaktivitéit zanter 1989 dora besteet, 60 Prozent vum Kapital vun de Versécherungsgesellschafte La Luxembourgeoise Société Anonyme d'Assurances a La Luxembourgeoise-Vie Société Anonyme d'Assurances ze halen.
D'Maria Theresia, déi sech an éischter Linn als Herrscherin iwwer de Villvëlkerstaat Éisträich gesinn huet, an hire Minister Kaunitz haten nämlech dat éiergäizegt Zil, déi politesch Bezéiunge vun Éisträich zu den auslännesche Staaten an d'Plaz vun Éisträich an Europa ze verbesseren, an hu versicht, d'keeserlech Kanner sou gutt wéi méiglech ze bestueden.
Well si Angscht virum Friedrich II. vu Preisen a viru Russland hat, huet si sech bei dësen Hochzäitspläng virum allem op d'Erweiderung vun de familiäre Bezéiunge mat de Bourbonen, déi a Frankräich, Spuenien, Neapel-Sizilien a Parma um Troun souzen, konzentréiert.
Op den Numm Maria Antonia Josepha Johanna, Äerzherzogin vun Éisträich gedeeft, koum d'Marie-Antoinette den 2. November 1755 als lescht Duechter a fofzéngt Kand vun der Maria Theresia an dem Keeser Franz I. vun Habsburg-Loutrengen zu Wien op d'Welt.
Si huet d'Bestellung vum Loménie de Brienne zum Generalkontroller ënnerstëtzt; eng Ernennung, déi zwar zu dëser Zäit allgemeng guttgeheescht ginn ass, mä déi awer zu de Feeler vun der Kinnigin gezielt ginn ass, wéi de Loménie de Brienne keen Erfolleg hat.
D'Maria Antonia Josepha Johanna vun Habsburg-Loutrengen, besser bekannt als Marie-Antoinette, gebuer zu Wien den 2. November 1755 a gestuerwen zu Paräis de 16. Oktober 1793, war Äerzherzogin vun Éisträich, keeserlech Prinzessin, kinneklech Prinzessin vun Ungarn a Béimen, Dauphine vu Frankräich, a Kinnigin vu Frankräich an Navarra als Fra vum Louis XVI.
De Bau vun dëser Seelbunn huet et méiglech gemaach, datt d'Touristen op der Südwestsäit vum Bierg kënnen eropfueren, an op der Südostsäit mat der Zännradbunn erëm kënnen eroffueren, an da mat dem Bus ëm de Bierg erëm bei d'Dallstatioun zeréckkomme kënnen.
Duerch d'Vëlkerwanderungen hate sech weider Vëlker do néiergelooss, dorënner d'Taifalen, d'Angeln an d'Sarmaten awer d'Westgothen hate sech am 5. Joerhonnert de Poitou ënner den Nol gerappt a waren do Meeschter bis 507.
D'Gebai besteet aus dem grousse Sall mat 517 Plazen, engem méi klenge mat ronn 100 Plazen an dem Café Ubu, wou och eng kleng Bün ass. Am Foyer, op deene verschiddene Stäck, gëtt et reegelméisseg Konschtausstellungen, an och de Keller, Dada-Cave gëtt als Konschtgalerie benotzt.
Am Géigesaz zu de klassesche Stärebiller, déi no mythologesche Gestalte genannt goufen, hunn d'Konstellatioune meeschtens d'Nimm vun techneschem Material, a si kruten d'Nimm zu Éiere vum Otto von Guericke a vum Robert Boyle déi an der technescher Entwécklung grouss Leeschtunge bruecht hunn.
D'Claire ass Grënnungsmember vun der franséischer Compagnie ZACLAMA!, eng Trupp, déi sech haaptsächlech op kollektiv Kreatioune spezialiséiert huet a vill kreativ Stiler op der Bün vermëscht (Masken, Commedie dell'Arte, Clown, Danz. Physical Theatre, Marionetten etc.).
Fir d'Weltausstellung 1937 zu Paräis huet hien, zesumme mat de Sculpteuren Aloyse Deitz, Ernest Grosber a Léon Nosbusch, d'Skulpturaarbechte vum Relief Vue panoramique de la Ville de Luxembourg no enger Zeechnung vum Pierre Blanc un der Haaptfassad vum Lëtzebuerger Pavillon ausgefouert.
Wärend senger chineesescher Zäit huet de Jean Mich eng Rei vun Terrakotta-Skulpture geschaf: ënner anerem eng Büst vum Ruppert sengem Kach, dem Chih-Fan, eng Grupp vun dräi Chinesen, wou een de Mond zouhält, den zweeten d'Oueren an den drëtten d'Aen.
Zu Lëtzebuerg gouf et laang Mousseux, dee mat dem Ënnertitel "Méthode Champenoise" op de Maart komm ass. No der Interventioun vun de EU-Kommissioun, koum no laangem Hin an Hier den Numm Crémant zu Lëtzebuerg op. An Däitschland geet rieds vu Sekt an an Italie vu Spumante.
Den 9. September 1839 sinn den John Clements Wickham an den John Lort Stokes op enger Vermiessungsfahrt an australesche Gewässer mat hirem Schëff der HMS Beagle an der Bucht vum haitegen Darwin gelant an hunn hir Ankerplatz Port Darwin nom jonken Charles Darwin genannt, deen zwëscht 1831 an 1836 u Bord vum Schëff d'Galapagosinsele bereest hat.
D'Fro no dem Ënnergang vun der minoescher Kultur, déi eng net-indoeuropäesch Kultur war, hat um Ufank vun de Fuerschungen dowéinst groussen Interessi, well d'Minoer ouni Verbindung zu der méi spéider Kultur vu Griicheland verschwonne waren, wéi et geschéngt huet.
Aner Fuerscher sinn allerdéngs der Meenung, d'Datéierung vun de Schrëfttafele vu Knossos wier falsch, a géif op Feeler bei den éischten Ausgruewunge vum Evans zeréckgoen: dësen hätt Geschier aus engem eelere Gebai an de selwechte Kontext wéi d'Schrëfttafele gesat.
Sollt sech bestätegen, datt de Vulkanausbroch op Thera tatsächlech ëm 1630 v. Chr. war, wéi nei wëssenschaftlech Analysen noleeën, an net wéi bis elo ugeholl ëm 1530/1500, verschibe sech verschidden Zäitstufe vum Mëttel- a Spéitminoikum.
Déi kretesch Relioun war duerch hir Duerstellung op Vasen a Mauere grondverschidde vun den neolithesche Reliounen: si huet d'Gëtter net als gräifbaart Idol veréiert, mä als Naturmuechten, deenen hir Gestalt nëmmen a Visiounen ze gesi war, an deenen hiert Geheimnis an urale Legende vun der Gebuert, der Léift an de Kämpf vun de Gëtter ugedeit ginn ass.
Dee längste kënnt wuel aus Schweden an Norwegen iwwer Dänemark, wou Århus eng wichteg Etapp ass. Vun do geet et weider duerch déi breet Däller an Norddäitschland a queesch duerch d'Belsch wou Namouer erëm eng Etapp ass. Iwwer d'franséisch Grenz kënnt en op Valenciennes vu wou en iwwer Paräis an Tours an de Süden op d'Spuenesch Grenz leeft.
Fir e komplette Jakobspilger ze sinn, dat heescht een, deen de ganze Wee vun Ufank bis un d'Enn zu Fouss gemaach huet, si Leit de sech net e ganze Mount oder méi Congé beieneen huele kënnen, forcéiert dëst op zwee oder dräi Joer ze verdeelen.
Am 16. Joerhonnert ass de Wierkungsberäich vum Grousse Rot gewuess, sou wéi de Besëtz vum Karel V. gewuess ass: Tournai, Utrecht, Friesland, Overijssel an d'Herzogtum Geldern si mat bäikomm, soudatt de Rot elo d'iewescht Jurisdiktioun iwwer déi Siwwenzéng Provënzen hat.
Dat hat haaptsächlech als Ursaach, well en a groussen Deeler vun Europa net sou wichteg war, well et keng sou grouss Fläche fir ze méie gouf wéi an Amerika, well d'Bauerebetriber méi kleng waren, Felder méi opgespléckt, an d'Landwirtschaft déizäit méi op Véizuucht a Mëllechwirtschaft ausgeriicht war wéi op reng Käreproduktioun.
Hanner dem Méibalke war e breet Transportband montéiert dat aus graffem Duch gemaach war, op dat déi geschnidde Fruucht gefall ass, an domat weidertransportéiert gouf bis bei de Knëppsystem wou se a Gaarwe gebonne gouf, an da vun do aus erëm op d'Feld fale gelooss gouf.
A senger Dichtung Mosella aus dem Joer 371, déi aus bal 500 Hexametere besteet, beschreift den Ausonius d'réimesch Militärverbindung vu Bingen op Tréier, op där en 368 gereest ass, an zielt d'Schéinheete vun der Landschaft laanscht d'Musel op. Dës Strooss heescht haut Ausoniusstraße.
Gewise gouf do d'Videoinstallatioun Les balayeurs du désert, wou Stroossebotzer an der Wüst stinn, Sand op Kéipercher ze kieren, an Echo, wou eng Cellistin virun engem Alpen-Panorama spillt, där hir Musek sech mam rhytmesche Schäre vun de Bieseme vermëscht.
Déi Biller sinn nom Doud vum Paul Retter ënner den Hummer komm, an déi meescht Tableauen, dovun eng Partie mat lëtzebuergesche Sujeten, wéi Beetebuerg an d'Sprangpressessioun vun Iechternach, sinn a Lëtzebuerger Hänn bliwwen.
Eng Zäitlaang war de Charles Kohl och "Chargé de cours" an der Stater Handwierkerschoul , dunn -an de 70er an 80er Joren- am Lycée Technique du Centre, mä hie war éischter kee Pedagog, dofir ëmsou méi de fräischaffende Kënschtler, dee seng Zäit a sengem Atelier zu Bouneweg verbruecht huet fir muench ëffentlech Wierker ze schafen.
D'Marie-Thérèse Kolbach , gebuer den 23. Abrëll 1918 zu Esch-Uelzecht a gestuerwen de 7. Februar 2009 zu Ettelbréck, war eng lëtzebuergesch Molerin an Zeechnerin, déi virun allem bekannt war fir hir Uelegbiller, Fresken a Wandmolereie respektiv Wanddekoratiounen.
Nom Coup d'État vum 18. an 19. Brumaire huet den Napoléon eng Pazifikatiounspolitik versicht, andeems hien engersäits d'Reliounsfräiheet an d'Dispens vum Militärdéngscht verséchert huet, op der anerer Säit awer och d'Cheffen exekutléiere gelooss huet, déi sech net wollten erginn.
D'Louheck ass zu Lëtzebuerg an a verschiddene Géigenden an Däitschland d'Bezeechnung fir d'Bëschform vun niddregen Eechebëscher mat kuerzen Ëmdriffszäiten , déi laang Zäit fir d'Produktioun vun der Lou ugeluecht goufen, an hautdesdaags nach d'Landschaftsbild am mëttleren a südlechen Deel vum Éislek markéiert.
Zu Nantes gouf et héchstens eng 50 Membere vun der Compagnie Marat, déi mat 10 Livres den Dag bezuelt goufen, a geschwuer hunn: "Mort aux royalistes, aux fanatiques, aux muscadins, aux Feuillants, aux modérés de quelque couleur, de quelque masque, de quelque forme qu'ils se revêtent".
Dofir goufen d'Gefaange vum Prisong Entrepôt des cafés no hirem "Prozess", dee meeschtens zimmlech kleng gehale gouf, baussent d'Stad bruecht, zum Beispill op Chantenay, wou se higeriicht goufen, wien d'Henker dobäi waren, ass hautdesdaags schwéier erauszefannen.
Zanter datt d'Karelsplaz Enn den 1980er erëm als Ensembel arrangéiert gouf, wierkt d'Karelskierch net nëmmen duerch déi zwou Reliefsailen an hirer Kuppel dertëscht, mä och als architektonescht Géigegewiicht zu de Gebaier vum Wiener Musekveräin an der Technescher Universitéit.
Et sinn dat op 2500 Meter bis zum Zesummefloss mat dem Ruisseau de la Chaudière siwe Stéck, an zwar de Bain de la Loutre, Bain des Naïades, Bouillon de la Chaudière, Bain d'Hermès, Bain du Cerf, Bain de Diane, Bain de Vénus.
D'Baach déi de Character vun enger Biergbaach huet entspréngt op enger Héicht vu 510 Meter praktesch um Waasserscheed tëscht dem Baseng vun der Ourthe an der Amblève, fir südlech vun Aywaille op enger Héicht vun 140 Meter bei der klenger Uertschaft Sedoz an d'Amblève ze lafen.
Fir datt se dobäi net solle räissen, a sech liicht béie loossen, musse se gutt naass sinn, an da ginn se mat enger flaacher Zaang zesummegdréckt, fir datt d'Fasere sou gutt wéi méiglech an engem Plang leien, deen ëm 90 säitlech zu der Mëtt vum Kuerf versat ass.
Gréisser Stied si Chelles, Torcy, Pontault-Combault, Lagny-sur-Marne, Coulommiers, Nemours, Meaux, Melun, Montereau-Fault-Yonne, Brie-Comte-Robert, Provins, Fontainebleau an déi nei geschaf Stied Marne-la-Vallée a Sénart.
Den Dag duerno hat de Bruno Bourg-Broc d'Iddi nees, wéi den André Procureur schonn 50 Joer virdrun, eng Natianalsouscriptioun ze maachen, fir d'Millen erëm kënnen opzeriichten, an et gouf e Veräi gegrënnt dee sech dodrëms sollt bekëmmeren.
Wéi säin Numm et seet, läit Duerf nërdlech vun der Peene, déi ganz Géigend ass flaach wéi en Dill, mat ville Suppen, an et gëtt just eng Kopp an der Géigend, d'Colline de Tom, déi mat hire 55 Meter Héicht aus der Landschaft erausluusst.
Geschichtlech ass vun Noordpeene net vill Besonnesches ze soen, ausser datt bekannt ass datt do am Joer 1677 an der Schluecht vu Peene dem Wëllem vun Oranien seng Truppen duerch e Joerhonnerthéichwaasser vun der Peene gestoppt goufen, an d'franséisch Truppen ënner dem Kommando vum Philippe vun Orléans d'Hollänner an d'Zang geholl hunn.
De jonke Joachim Murat huet eng wichteg Roll an der Opléisung vun där Garde gespillt, well et war op ee vu senge Rapporten hin, an deem hien op d'géigerevolutionär Aktivitéite vun de Membere vun der Garde higewisen huet, op dee sech d'Entscheedung vun der Opléisung gestäipt huet.
Den Tony Bourg ass zu Wäicherdang an d'Primärschoul gaangen a gouf duerno Internatsschüler zu Dikrech, well säi Papp eng Zäit laang an Amerika gezunn ass. No senger Première am Joer 1932 studéiert hie Romanistik an Alphilologie um Cours supérieur an der Stad an op den Universitéiten zu Paräis an zu Grenobel.
De 24. November 2000 hunn de Max Mamers, Organisateur vun der Trophée Andros am Automobilsport, an de fréieren Vëlossportler Laurent Fignon, zweemolege Gewënner vum Tour de France, zu Tulle d'Gebuert vun enger neier Etappecourse, dem Paris - Corrèze, offiziell matgedeelt.
Dovu sinn der zwou um hënneschten Deel beieneen, a si sinn nom Tandemachsesystem montéiert mat enger Spezialophänkung déi vu sech aus schonn kleng Bossen iwwer dem Fueren op d'Hallschent vum Héichtenënnersched deen e bei enger Eenzelachs hätt, reduzéiert.
D'opstänneg Arméi war wéineg zentraliséiert, schlecht ekipéiert (3/4 vun de Männer haten net emol e Gewier virun der Attack op Chalonnes, eng grouss Partie vun de Waffen a Munitioune koum vu republikaneschen Zaldoten, déi geplëmmt goufen) an net permanent, d'Bauere sinn soubal si konnten, nees op hir Lännereien zeréckgaangen.
Sou hat de Charette och wéineg Autoritéit iwwer seng Männer, déi him och net ganz iwwer de Wee getraut hunn, an d'Arméi hat wéineg Succès um Schluechtfeld; nodeem besser Elementer derbäi koumen, wéi d'republikanesch Zaldoten, an eng Elite-Kavalerie aus Adelegen a Bierger op eege Käschten op d'Bee gestallt gouf, konnt hie sech duerchsetzen.
No enger éischter Néierlag de 16. Mee, ass d'Arméi vum Zentrum de 25. Mee mam La Rochejaquelein, Lescure, D'Elbée, Cathelineau, Stofflet a Bonchamps zu Fontenay-le-Comte agedrongen a konnt déi 7.000 Zaldote vum Generol Chalbos schloen, an huet sech duerno nees zeréckgezunn.
D'Woch drop hunn d'Generalstäb vun den Arméie vum Zentrum a vun de Mauges decidéiert, Saumur unzegräifen; 1.500 Republikaner goufen de 6. Juni zu Vihiers geschloen, an den 8. Juni konnte Verstäerkungen, déi vun Thouars komm waren, zu Montreuil-Bellay geklappt ginn.
D'Strategie vun de Kämpf, déi dorop Belästegungsoperatiounen ausgeluecht war, huet sech ëm d'Virdeeler vum Bocage organiséiert: Hecken a kleng Weeër hunn en Hannerhalt méiglech gemaach, an d'Manöver vun de groussen Unitéite vun der revolutiounärer Arméi genéiert.
Op Basis vum Gesetz vum 16. August 1965 iwwer d'Schafe vum « Enseignement moyen », gouf duerch e groussherzoglecht Reglement vum 15. Juli 1969 de Collège d'enseignement moyen et professionnel de l'Est gegrënnt deen de 15. September vum nämmlechte Joer seng Dieren opgemaach huet.
Zugläich goung vun der griichescher Kolonisatioun warscheinlech e staarken Impus aus, sech an der Polis Institutioune fir eng Entscheedung ze treffen a Rechtspfleg ze ginn; méiglecherweis huet d'Entwécklung vun de griichesche Kolonien och d'Constitutioun vun de Stied am Mammeland beaflosst.
An hellenistischer, réimescher a spéitantiker Zäit hunn déi meescht Poleis dobäi zwar hir politesch Onofhängegkeet verluer, sinn awer nach laang hallefautonom Gemengwiese bliwwen, a waren d'ekonomesch an administrativ Stäip vun den Diadocheräicher a vum Réimesche Räich.
Datt déi véier präkleisthenesch Phyle vun Athen aus engem Zesummeschloss vun de Phratrien ervirgaange sinn, gëtt vun der neier Fuerschung widderluecht An der klassischer Polis huet den eenzele Bierger zu de verschiddenste Korporatioune gehéiert, dëst wäert an der Fréiphas vun der Polis net anescht gewiescht sinn.
Déi sougenannt Phylobasileis hunn hir Funktiounen am Numm vun der ganzer Polis ausgeübt Well d'Phratrien a Phylen aus de verschiddene Schichte vu Fräien, Adelegen an Net-Adelegen zesummegesat ware, ass e Beweis dofir, datt déi archaiesch Polis keng "Geschlechterstad" war
Dës Aristokratie ass séier op Widderstand vum net-adelegen Demos gestouss, virun allem well de Gruef tëscht Aarm a Räich ëmmer méi déif ginn ass. Déi akut Kris vun der Adelspolis hu verschidden Adeleger ausgenotzt, fir sech als Tyrann un d'Spëtzt vu verschiddene Poleis ze putschen.
Ursprénglech war d'Polis eng befestegt Siidlung, déi méi héich louch, an ënner derem Schutz sech spéitstens am 8. Joerhonnert v. Chr. Siidlunge mat stätteschem awer och präurbanem Charakter entwéckelt hunn Zu Athen gouf d'Wuert Polis nach bis an d'5.
Als Persouneverbandsstaat huet all Polis nëmmen déi vollberechtegt, volljäreg männlech Bierger als Deelhaber un der "Herrschaft" ëmfaasst, Fraen, Kanner, Metöken an Onfräi ware vum Vollbiergerrecht an domat vun der Bedeelegung un der Eegenadministratioun ausgeschloss.
Wéi de Kleisthenes 508/507 v. Chr. déi zéng nei lokal Phylen an d'Demokratie an d'Liewe geruff huet, huet hien déijéineg formal aus de Phylen ausgeschloss, deenen déi gefuerdert familiär Hierkonft an/oder den dauerhafte Wunnsëtz gefeelt huet, an déi sou net als Member vun enger Deme registréiert konnte ginn.
Wann och d'Mass vun de méi aarme Klengbaueren oder Leit ouni Grondbesëtz wéinstens en aktiivt Stëmmrecht an der Volleksversammlung hat, sou wéi dëst zu Athen no de Reforme vum Solon 594/93 v. Chr. de fall war, sou gouf no de Critère vum Aristoteles eng Demokratie.
Den einfache Prinzip vum Sécherheetsventil besteet doran datt d'eigentlecht Ventil an engem Drockgläichgewiicht gehale gëtt duerch den Drock deen am Kessel ass, an op der aner Säit doduerch datt um Ventil e Gewiicht läit, dat d'Ventil a sengem Sëtz festhält.
De Guy Kirsch, gebuer den 1. September 1938 zu Lëtzebuerg, ass e Lëtzebuerger Ekonomist a Sozialwëssenschaftler, deen duerch seng Publikatiounen iwwer d'Wirtschafts-, d'Sozialwëssenschaften an d'Ëmweltpolitik bekannt ginn ass, an deen zanter 1972 zu Freiburg an der Schwäiz als Universitéitsprofesser schafft.
Vun der Buerg, déi relativ grouss war, se hat dräi Réng vu Festungsmauere mat 20 Tierm, stinn nach juste e puer Reschter op der Kopp, op där eng grouss Statu vun der Muttergottes steet, déi um Enn vum 19. Joerhonnert opgeriicht gouf, a bei déi all Joer de leschte Sonnden am Mee eng Nuetspressioun geet.
Dës Ännerungen hu mat sech bruecht datt déi Aufgaben, déi fréier vu ville verschiddene Leit gemaach goufen, de Massendénger zougefall sinn: Buchdéngscht, d'Gowen op den Altor bréngen, Käerzen, Wäirauch, d'Droe vum Kräiz, d'Kollekt asw.
De 15. Mäerz 1994 kruten d'Bëscheef duerch e Circulaire vun der Gottesdéngschtkongregatioun 333-5) un déi national Bëschofskonferenzen d'Recht fir an hirer eegener Diözees och weiblech Katholicke fir deen Déngscht zouzeloossen.
Nom Krich goufen dunn an deenen zerstéierte Staddeeler Bëtongstierm, Akafszentren an Duerchgangsstroosse gebaut, an et huet bis an d'1980er Jore gedauert, bis endlech erëm Wäert och op d'Schéinheet an d'Liewensqualitéit am Stadzentrum geluecht gouf.
Och Schallplacken huet hie produzéiert, wéi Bye, bye, Bicycle an den Evergreen Pillo Fonken, an deem de Guy van Hulle als Imitator vum Pilo Fonck e "politesche" Foussballmatch an d'Finall vum Roland Bombardella sengem 200-Meter-Laf zu Montreal "live" kommentéiert.
Well Italie seng Uspréch op Istrien net opginn hat, goufen him am Londoner Vertrag vum 26. Abrëll 1915 territorial Hoffnungen a Bezug op Istrien gemaach, mat dem Hannergedanken, fir et domat fir d'Alliéiert ze gewannen, an dat op d'Käschte vun de Sloweenen a Kroaten.
Déi wichtegst Uertschafte si Motovun, Buzet, Buje an och Grožnjan, dat besonnesch duerch seng Artisten a duerch seng musikalesch Manifestatioune bekannt ass. D'Bevëlkerung lieft zanter Joerzéngten traditiounsgeméiss vum Tourismus, vun der Landwirtschaft oder schafft an de lokalen Industriebetriber.
Istrien (Kroatesch a Sloweenesch: Istra, Italieenesch: Istria, Istresch: Eîstria, Latäin: Histria, Däitsch: Istrien, fréier och Histerreich) ass déi gréisst Hallefinsel an der nërdlecher Adria tëscht dem Golf vu Triest an der Kvarner-Bucht viru Rijeka.
Bildlech kann een sech dëst als Folleg vun der Vakuumpolarisatioun virstellen: am Vakuum gi stänneg Deelchen-Antideelchen-Koppele produzéiert an et gëtt eng effektiv Stralung, wann ee vun dësen Deelercher am schwaarze Lach verschwënnt, dat anert awer entkënnt.
Dat, zesumme mam Fräiloosse vun der Aung San Suu Kyi an anere politesche Prisonéier, huet dem Land seng Relatioune mam Ausland a säi Ruff, wat d'Mënscherechter ugeet, verbessert, an och zu enger Labberung vun den Handels- an anere Sanktioune gefouert.
Am 9. Joerhonnert ass d'Bamar-Vollek an den ieweschten Dal vum Irrawaddy komm, an nom Etablissement vum Bagan-Kinnekräich an den 1050er Joren hu sech d'birmanesch Sprooch a Kultur an den Theravada-Buddhismus duerchgesat a si lues a lues dominant ginn.
Lorry-Rail S.A. ass eng lëtzebuergesch Gesellschaft mat internationale Partner, déi gegrënnt gouf, fir den Transport vu Semi-remorquen ouni Chauffer iwwer d'Schinne vu Beetebuerg op Le Boulou bei Perpignan, un der spuenescher Grenz z'organiséieren an duerchzeféieren, eng Streck vun 1.050 Kilometer, an zwar op der Basis vun engem deegleche Service.
Fir déi offiziell Begréissungsfeier vum 27. Oktober 2009 waren eng ganz Rei Éieregäscht dobäi: de Kultusminister François Biltgen, den Dechen Théophile Walin, den Aumônier vun de Massendénger Jos Weisgerber, d'Ekipp "Lëtzebuerger Massendénger", de Kënschtler Bernhard Lang a Massendénger aus dem Dekanat Iechternach.
Vum Dammechouer aus kënnt een iwwer a puer Träppleken erof an den eelsten Deel vun der Kierch, d'Romanesch Krypta an där eng hëlze Maquette vun der fréierer Abtei ausgestallt ass. An der Westfassad vun der Krypta sinn zwou kleng faarweg Fënsteren déi d'Grënner vun der Abtei duerstellen.
1948 koum den Edmond Goergen zeréck op Lëtzebuerg wou hien eng ganz Rei vu Restauratiounsaarbechten ze maache krut, ënner anerem an der Munnerëffer Kierch, d'Freskemolerei vum Jean-Georges Weiser, d'Fresken an de Kierche vu Randschelt a Jonglënster an anere Kierchen am Éislek.
Déi hu sech, an der Haaptsaach ënner dem politesch-militäreschen Drock, deen duerch d'Belagerunge vu Konstantinopel duerch d'Tierken do war, iwwerriede gelooss fir zesumme mat de Vertrieder vun der réimesch-kathoulescher Kierch e gemeinsame Konzil zu Ferrara a spéider zu Florenz z'organiséieren.
Dat éischt beschäftegt sech mat der Onendlechkeet vu Gott an engem geometresche Wee, deen iwwer de Prinzip vun der coincidentia oppositorum, d. h. den Zesummefall vun de Géigesätz, zu enger Gotteserkenntnes an der beléierter Onwëssenheet z'erreechen.